Source: https://ficek.sk/syna-nechava-s-osobou-ktora-uziva-alkohol-14602
Timestamp: 2019-07-19 08:57:53+00:00
Document Index: 13987555

Matched Legal Cases: ['§ 26', 'súd ', 'súd ', 'súd ', 'súd ', 'súd ']

[2019] Syna necháva s osobou, ktorá užíva alkohol | Poradíme Vám? '
Otázka: Syna necháva s osobou, ktorá užíva alkohol
Dobry den, prosim o radu. Sme rozvedeni, rocny syn je u matky. No matka sa nezdrziava aj 4-5 dni vedla syna. Syna nechava na osobu, ktora uziva alkohol. Co mam robit kuratela??? Policia?? Bojim sa o syna, ex chodi potajomky do rakuska pracovat ako ........ dakujem
Odpoveď: Syna necháva s osobou, ktorá užíva alkohol
Dobrý deň, vzhľadom na to, že došlo k výraznej zmene pomerov od posledného rozhodovania o starostlivosti o dieťa (pri rozvode) je možné skonštatovať, že takýto stav nie je v záujme dieťaťa. Podľa ustanovenia § 26 zákona o rodine súd aj bez návrhu zmení rozhodnutie o výkone rodičovských práv a povinností. Tzn. že nemusíte návrh podať Vy sám, ale súd začne konať sám, ak sa dozvie o zmene pomerov. O zmene pomerov sa súd dozvedá najčastejšie od úradu práce, soc. vecí a rodiny alebo z oznámení iných orgánov. Na riešenie Vašej situácie máte viacero možností. 1/ Môžete návrh na úpravu výkonu rodičovských práv a povinností podať sám (odporúčal by som Vám aj predbežné opatrenia). 2/ Môžete upovedomiť súd alebo úrad práce, soc. vecí a rodiny, ktoré vo veci budú konať ďalej z úradnej povinnosti (bez toho, aby ste im robili ďalšie návrhy). Môžete upovedomiť aj políciu, pretože konanie Vašej ex-manželky hraničí so spáchaním trestného činu ohrozovania mravnej výchovy mládeže. V prípade, ak si vyberiete 1/ možnosť odporúčam Vám kontaktovať advokáta za účelom spracovania kvalifikovaného návrhu, aby súd Vášmu návrhu vyhovel a prípade i nariadil predbežné opatrenie.
Odovzdávanie dieťaťa rodičmi
Odňatie dieťaťa matke
Dedičstvo maloletého dieťaťa
﻿M﻿i﻿r﻿k﻿a﻿ ﻿G﻿e﻿r﻿g﻿e﻿l﻿y﻿o﻿v﻿a﻿
dakujem velmi pekne za radu,budem podla toho postupovat!